Capcana diplomatică. Un summit Trump–Putin fără Ucraina riscă să devină o victorie de imagine pentru Kremlin, avertizează un diplomat
Un posibil summit între Donald Trump și Vladimir Putin, anunțat pentru perioada următoare, ridică deja semne de întrebare serioase în rândul diplomaților americani, în special în ceea ce privește absența Ucrainei de la masa discuțiilor. Fostul ambasador al Statelor Unite în Ucraina, William Taylor, avertizează că o întâlnire bilaterală fără prezența Kievului riscă să ofere liderului de la Kremlin un câștig de imagine, fără niciun progres real spre pace.